《出东城》
唐代·刘复

步出东城门，独行已彷徨。伊洛泛清流，密林含朝阳。

芳景虽可瞩，忧怀在中肠。人生几何时，苒苒随流光。

愿得心所亲，尊酒坐高堂。一为浮沉隔，会合殊未央。

双戏水中凫，和鸣自翱翔。我无此羽翼，安可以比方。

作者简介：唐人。能诗。代宗大历中进士。德宗贞元中，官御史，分司东都。后官至水部员外郎。